Johnny Clegg

Johnny Clegg (OIS; 7 Junie 1953 - 16 Julie 2019) was 'n Britsgebore Suid-Afrikaanse mbaqanga- en Afropop-musikant en voormalige anti-apartheidsaktivis. Hy was 'n lid van die musiekgroepe Juluka en Savuka. Hy is ook bekend as Le Zoulou Blanc (Die wit Zoeloe). Sy treffers sluit in "Scatterlings of Africa", "Impi" en "Spirit of the Great Heart".

Deur sy musiek, maar ook deur die karakter van Juluka en Suvuka self, versprei hy die boodskap van rasseharmonie. Hiervoor is verskeie eredoktorsgrade en humanitêre pryse aan hom toegeken, onder meer die Chevalier des Arts et Lettres van die Franse regering (1991), die Orde van Ikhamanga van die Suid-Afrikaanse regering (2012) en eredoktorsgrade in musiek van die Universiteit van die Witwatersrand (2007) en die Universiteit van KwaZulu-Natal (2013).

Lewensloop 
Jonathan Clegg is op 7 Junie 1953  in Bacup, Lancashire in Engeland gebore. Hy was die seun van 'n Engelse pa en Rhodesiese ma. Sy ma se familie was Joodse boere wat van Litoue en Pole na Suid-Rhodesië geïmmigreer het. Clegg groei in Engeland, Israel, Rhodesië (tans Zimbabwe) en Zambië op, voordat hy hom in 1965 in Johannesburg vestig en in Zoeloe-straatmusiek en tradisionele Zoeloe-danse geïnteresseer raak. As jong man kombineer hy sy musikale loopbaan met sy studie in antropologie. Nadat hy afstudeer gee hy 'n tyd lank aan die Universiteit van die Witwatersrand klas, waar hy deur die werk van die Suid-Afrikaanse antropoloog Andrew Webster, wat in 1989 vermoor is, beïnvloed is.

Clegg stig in 1976 die musiekgroep Juluka (Afrikaans: "Sweet") saam met Sipho Mchunu, wat met ’n unieke vermenging van Westerse en Zoeloeklanke vorendag kom. In die apartheidsjare was dié soort samewerking egter moeilik. Om naam te maak het hulle oorsee begin toer. Die groep ontbind in 1985 omdat Mchunu huis toe moes gaan om sy pa by te staan.

Later tree hy saam met die groep Suvuka (Afrikaans: "Ons is ontwaak") op. Hulle eerste album, Third World Child, was 'n reuse internasionale sukses in 1987 (veral in Frankryk) gewees.

Vanaf die middel van die 1990's werk Clegg en Mchunu weer saam en Juluka bring weer 'n album uit. Clegg het daarna gereeld toere na Europa en Noord-Amerika onderneem.

Diskografie van Juluka

Studio-albums 
 1977: World Network 9 (Duo Juluka/Ladysmith Black Mambazo,1992)
 1979: Universal Men
 1981: African Litany
 1982: Ubuhle Bemvelo
 1982: Scatterlings
 1983: Work For All
 1984: Stand Your Ground
 1984: Musa Ukungilandela
 1984: The International Tracks
 1991: Best of Juluka
 1997: Crocodile Love / Ya Vuka Inkunzi
 2005: Heart of the Dancer

Diskografie van Savuka

Albums 
 1987: Third World Child
 1988: Shadow Man
 1989: Cruel, Crazy, Beautiful World
 1993: Heat, Dust and Dreams

Ander 
 1991: Scatterlings of Africa (heropgeneem deur Savuka)
 1994: Live And Rarities
 2002: My African Dream – The Best of Johnny Clegg & Savuka

Diskografie van Johnny Clegg

Albums 
 1985: Third World Child
 1988: Le Rock Zoulou de Johnny Clegg & Sipho Mchunu
 2002: New World Survivor
 2006: Heart of the Dancer
 2006: One Life
 2010: Human
 2017: King of Time

Lewendige albums 
 1986: The Good Hope Concerts
 2003: A South African Story – Live At The Nelson Mandela Theatre
 2003: Best of Live

DVD's 
 2003: Live! and more...
 2006: Johnny Clegg Live at the Nelson Mandela Theatre
 2010: Johnny Clegg 30th Anniversary Concert at Emmarentia Dam

Klankbane 
 1988:  Rain Man
 1990: Opportunity Knocks
 1991: Career Opportunities
 1992: The Power of One
 1992: FernGully: The Last Rainforest
 1997: George of the Jungle
 2004: The Lion King 3: Hakuna Matata
 2007: Goodbye Bafana
 2009: Invictus
 2011: Jock the Hero Dog

Enkelspelers (Johnny Clegg & Savuka) 
 1987: Scatterlings of Africa
 1988: Asimbonanga (Mandela)
 1988: I Call Your Name
 1988: Cruel, Crazy, Beautiful World

Verwysings

Eksterne skakels 

 

Suid-Afrikaanse anti-apartheidsaktiviste
Suid-Afrikaanse immigrante uit Groot-Brittanje
Suid-Afrikaanse Jode
Suid-Afrikaanse sangers
Geboortes in 1953
Sterftes in 2019